ஓதுறுமற் றெல்லாந்தன் மயமாகக் கலந்தே ஓங்கவற்றின் அப்புறமும் ஒளிர்கின்ற ஒளியே சூதுறுமிந் தியகரண லோகாண்ட மனைத்தும் சுடர்பரப்பி விளங்குகின்ற சுயஞ்சோதிச் சுடரே போதுறுவார் பலர்நின்று போற்றநடம் பொதுவில் புரியும்நடத் தரசேயென் புகலுமணிந் தருளே! (29) பாடல்: 30 (பகுதிபர) பகுதிபர முதல்நான்கு மவற்றுறுநந் நான்கும் பரவியெலாம் தன்மயமாம் படிநிறைந்து விளங்கித் தகுதிபெறும் அப்பகுதிக் கப்புறமும் சென்றே தனியொளிச்செங் கோல்நடத்தித் தழைக்கின்ற ஒளியே மிகுதிபெறு பகுதியுல கம்பகுதி அண்டம் விளங்கவருட் சுடர்பரப்பி விளங்குகின்ற சுடரே தொகுதிபெறு கடவுளர்கள் ஏத்தமன்றில் நடிக்கும் துரியநடத் தரசேயென் சொல்லுமணிந் தருளே! (30)